‘দিল্লির ঘটনায় জড়িত কাউকে রেহাই দেওয়া হবে না’, বললেন রাজনাথ

ওয়েব ডেস্ক : সোমবার সন্ধ্যায় রাজধানী দিল্লিতে (Delhi) ঘটে গিয়েছে ভয়াবহ ঘটনা। সেই ঘটনায় এখনও পর্যন্ত মৃত্যু হয়েছে বহু মানুষের। আহত হয়েছেন অনেকে। এই ঘটনা নিয়ে ইতিমধ্যে তদন্ত শুরু করেছেন তদন্তকারীরা। বিভিন্ন মেট্রো শহরগুলিতে জারি করা হয়েছে হাই অ্যালার্ট। মঙ্গলবার নিরাপত্তারক্ষীদের সঙ্গে আলোচনায় বসেছেন কেন্দ্রীয় স্বরাষ্ট্রমন্ত্রী অমিত শাহ (Amit Shah) । আর এ নিয়ে কেন্দ্রীয় স্বরাষ্ট্রমন্ত্রী রাজনাথ সিং (Rajnath Singh) বলেছেন, এই ঘটনার সঙ্গে যারা জড়িতে, তাদের কাউকেই রাহাই দেওয়া হবে না।

রাজনাথ (Rajnath Singh) প্রথমে শোকপ্রকাশ করে জানিয়েছেন, “গতকাল দিল্লিতে ঘটে যাওয়া মর্মান্তিক ঘটনায় যারা প্রাণ হারিয়েছেন, আমি তাদের সকলের প্রতি গভীর সমবেদনা জানাই। এই গভীর শোকের মুহূর্তে আমি প্রার্থনা করি ঈশ্বর যেন শোকাহত পরিবারগুলিকে শক্তি ও সান্ত্বনা দেন।”

আরও খবর : দিল্লির ঘটনার পর এখন কী পরিস্থিতি লালকেল্লার সামনে?

এর পরেই তিনি জানান, “আমি আমার নাগরিকদের আশ্বস্ত করতে চাই, দেশের শীর্ষস্থানীয় তদন্তকারী সংস্থাগুলি এই ঘটনার দ্রুত এবং পুঙ্খানুপুঙ্খ তদন্ত চালাচ্ছে। তদন্তের ফলাফল শীঘ্রই প্রকাশ করা হবে। আমি দেশবাসীকে দৃঢ়ভাবে আশ্বস্ত করতে চাই, এই ট্র্যাজেডির জন্য দায়ী ব্যক্তিদের বিচারের আওতায় আনা হবে। কোনো অবস্থাতেই তাদের রেহাই দেওয়া হবে না।”

#WATCH | “I extend my heartfelt condolences to all those who lost their lives in the tragic incident that occurred in Delhi yesterday. I pray to God to grant strength and solace to the bereaved families in this hour of deep grief. I wish to assure my citizens that the country’s… https://t.co/8QQmXlBfZ0 pic.twitter.com/zZ4ytDwcon

— ANI (@ANI) November 11, 2025

অন্যদিকে এই ঘটনায় তদন্তকারী সূত্রে খবর, সোমবার সন্ধ্যায় বিস্ফোরণের আগে বিকেল ৪টের দিকে ঘাতক গাড়িটি প্রবেশ করে সুনহেরি মসজিদের পার্কিং লটে। সেই সময় ওই ঘাতক গাড়িতে ছিলেন একজন। সেখানে প্রায় ৩ ঘন্টা গাড়ি দাঁড়িয়েছিল। তার পরেই ঘাত গাড়িটি আসে নয়াদিল্লির লালকেল্লা মেট্রো স্টেশন সংলগ্ন এলাকায়। তার পর সেখানে ঘটে এই ভয়াবহ বিস্ফোরণ। তদন্তকারীরা অনুমান করছেন, এর নেপথ্যে জইশ-ই-মহম্মদের হাত থাকতে পারে।