কৈলাসের সঙ্গে সুরমিলান্তি! গান গাইলেন অমিত শাহ, রাজনাথ সিং

ওয়েব ডেস্ক: দেশের বিশিষ্ট শিল্পী পদ্মশ্রী কৈলাস খের (Kailash Kher) সম্প্রতি এক গানের ভিডিয়ো করেছেন। নাম, ‘ভারতীয় সেনা’ (Bharatiya Sena Song), এক শক্তিশালী সঙ্গীত শ্রদ্ধাঞ্জলি। ভিডিয়োতে বেনজির ভূমিকায় কেন্দ্রের গুরুত্বপূর্ণ দুই মন্ত্রী। কৈলাসের গানের পাশাপাশি রয়েছে অমিত শাহ (Amit Shah) ও রাজনাথ সিংয়ের (Rajnath Singh) বলা কিছু কথা।

ভারতীয় সেনাকে উৎসর্গ করে গান গেয়েছেন কৈলাস। সদ্য প্রকাশিত এই গান নাকি আর পাঁচটা দেশাত্মবোধক গানের মতো নয়। ভারতীয় সেনা-র শৌর্য, সাফল্য ও সাহসের কথা রয়েছে এই গানে। এই গান নিয়ে শিল্পী কৈলাস খের বলেছেন অনেক কথা।

আরও পড়ুন: উপরাষ্ট্রপতি ভোটে কি হারার আশঙ্কা করছেন মোদি-শাহ অ্যান্ড কোম্পানি?

গানটি তৈরি করতে শিল্পীর নাকি তিন মাস লেগেছে। গানে রয়েছে অমিত শাহ ও রাজনাথ সিংয়ের বলা কিছু কথা। তাঁর দাবি, দুই মন্ত্রীর কণ্ঠ যুক্ত হওয়ায় এই গানের গুরুত্ব অনেকখানি বেড়েছে। গানে এসেছে ভারতীয় সেনার শক্তি ও সাহসের কথা। শিল্পী জানান, এই গান বাঁধার প্রস্তাব আসে কেন্দ্রীয় সরকারের তরফেই। ভারতীয় সেনার প্রবল শক্তি ও আত্মবিশ্বাসের কথাই গানে বলা হয়েছে।

গানের এই ভিডিয়ো নিয়ে শিল্পী পদ্মশ্রী কৈলাস খের বলেছেন, “এই গানের ভাবনা আমার নিজের নয়। কেন্দ্রীয় সরকারের তরফে এই প্রস্তাব এসেছিল। ভারতীয় সেনার শক্তি ও ক্ষমতাকে কেন্দ্র করে একটি গান তৈরি করতে বলা হয়েছিল। ভারতীয় সেনার শক্তি যে কতখানি, তা সারা বিশ্বের কাছেই এখন স্পষ্ট। এই সুযোগ আমার কাছে বড় প্রাপ্তি।”